ངས་དམར་སྨུག་གི་ངོ་གདོང་རེ་རེའི་རྣམ་ཤེས་སེམས་ཀྱིས་འབོད་ཀྱིན་ཞོགས་པའི་ཁམས་དང་ཆུ་བོའི་ཀླུང་།ཡང་ན་ཆར་རླུང་གི་རྒྱུ་ལམ་ཡོད་ཚད་ལ་བྲེལ་སྟོབས་ཀྱིས་མྱུལ་ཏེ་ཁྱེད་ཉིད་བཙལ་བཞིན་ཡོད།ཁྱེད་ཀྱི་ཡིད་དུ་འོང་བའི་གཟུགས་བྱད་དང་བབས་ཆགས་པའི་གཤིས་ཁམས་དག་དཀའ་ཚགས་ཀྱིས་བཙལ་བཞིན་ཡོད།འདི་ལྟར་བགྱིས་པ་མདོར་དྲིལ་ན་རང་ཉིད་ཡང་སྙིང་ཅི་ཞིག་གི་ཆེད་དུ་གསོན་དགོས་པའི་གནས་ལུགས་རྙེད་པས་ཡིན།ཁྱེད་ཀྱིས་ཤེས་སམ།སྨིན་མྱོང་བའི་ཁ་སང་གི་དབྱར་མགོ་དེ་ནས།ཁྱེད་ཀྱིས་དུས་ཚིགས་དང་ཞོགས་པའི་ལང་ཚོ་གསར་བ་བདག་ལ་ཕུལ་མྱོང་བ་བདེན་ན།ཅི་ཞིག་ལ་དེ་རིང་ཁྱེད་ཀྱིས་བདག་གི་ལྗང་མདོག་གི་ས་གཞི་དང་གཙང་པོ།ད་དུང་ཡུལ་དུས་ཀྱི་དྲན་ཤིང་དང་དུངས་པ་མཐའ་དག་བསྐྱུར་ནས་ཐག་རིང་དུ་ཕེབས་སོང་།